ຄູ່​ໝັ້ນ​ຂອງທ່ານ Khashoggi ຮ້ອງ​ຮຽນ​ໃຫ້​ສະ​ຫະ​ລັດ ລິ​ເລີ້ມການ​ສືບ​ສວນ​ ກ່ຽວ​ກັບ​ການ​ຕາຍ​ຂອງ​ເພິ່ນ
ທ່ານ Khashoggi ແມ່ນ 1 ໃນ​ຈຳ​ນວນ​ 54 ຄົນຂອງ​ນັກ​ຂ່າວ​ທີ່​ຖືກ​ສັງ​ຫານ ໃນ​ພາ​ລະ​ໜ້າ​ທີ່ວຽກ​ງານ​ ຂອງ​ພວກ​ເຂົາ​ເຈົ້າ ໃນ 2018
ການຄາດຕະກຳນັກຂ່າວ Jamal Khashoggi ທີ່ສະຖານກົງສຸນ ຊາອຸດີ ໃນເທີກີ ປີກາຍນີ້ ໄດ້ເຮັດໃຫ້ມີສະຕິລະວັງໂຕຂອງນາໆຊາດຕໍ່ອັນຕະລາຍໃນການລາຍງານ ເລື້ອງການລະເມີດສິດທິມະນຸດ ແຕ່ດັ່ງທີ່ຄູ່ໝັ້ນຂອງທ່ານ Khashoggi ໄດ້ບອກເລົ່າ ໃຫ້ບັນດາສະມາຊິກລັດຖະສະພາຟັງໃນວັນພະຫັດວານນີ້ກໍແມ່ນວ່າ ການຂາດການ ຕອບສະໜອງຂອງສະຫະລັດ ເລື້ອງການຕາຍຂອງເພິ່ນ ແມ່ນເປັນອັນຕະລາຍຕໍ່ ພວກນັກຂ່າວ ໃນທົ່ວໂລກ Katherine Gypson ນັກຂ່າວຂອງວີໂອເອ ມີລາຍງານ ເພີ້ມຕື່ມຈາກລັດຖະສະພາ Capitol Hill ຊຶ່ງ ວັນນະສອນຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ໃນຊ່ວງສຸດທ້າຍຂອງຊີວິດຂອງເພິ່ນ, ທ່ານ Jamal Khashoggi ໄດ້ກາຍມາເປັນ ຕົວແທນຂອງພວກນັກຂ່າວທີ່ໄດ້ຖືກແນເປົ້າໝາຍໃສ່ ຢ່າງຮ້າຍກາດທີ່ສຸດໃນທົ່ວໂລກ ເກືອບເຖິງ 8 ເດືອນຕໍ່ມາ, ການຕາຍຂອງເພິ່ນ ຍັງເບິ່ງຄືວ່າ ບໍ່ແມ່ນຄວາມຈິງ ຊຶ່ງຄູ່ໝັ້ນ ຂອງເພິ່ນໄດ້ບອກເລົ່າສູ່ຄະນະລັດຖະສະພາສະຫະລັດຟັງ ທ່ານນາງ Hatice Cengiz ຄູ່ໝັ້ນຂອງທ່ານ Jamal Khashoggi ກ່າວວ່າ ທ່ານ Khashoggi ແມ່ນ 1 ໃນຈຳນວນ 54 ຄົນຂອງນັກຂ່າວທີ່ຖືກສັງຫານ ໃນພາລະ ໜ້າທີ່ວຽກງານຂອງພວກເຂົາເຈົ້າ ໃນ 2018 ທ່ານ Joel Simon, ຄະນະກຳມະການເພື່ອປົກປ້ອງພວກນັກຂ່າວ ກ່າວວ່າ ມີພວກນັກຂ່າວ 150 ຄົນ ໄດ້ຕິດຄຸກໃນປີກາຍນີ້ ຊຶ່ງສ່ວນໃຫຍ່ແລ້ວ ແມ່ນໄດ້ລາຍງານເລື່ອງການລະເມີດສິດທິມະນຸດ ທ່ານ Simon ກ່າວເພີ້ມຕື່ມວ່າ ອົງມົງກຸດລາດກຸມມານ Mohammed Bin Salman ໄດ້ສັ່ງໃຫ້ສັງຫານ ທ່ານ Kha- shoggi ອີງຕາມເຈົ້າໜ້າທີ່ສືບລັບຂອງສະຫະລັດ ໃນການຊອກຫາ ຕາມທີ່ທ່ານທຣຳ ໄດ້ຮ້ອງຮຽນໄປ ທ່ານນາງ Cengiz ກ່າວເພີ້ມຕື່ມວ່າ ຊາອຸດີ ອາຣາເບຍ ຄວນຈະປະເຊີນໜ້າກັບຜົນກຳທີ່ຈະຕາມມາ ຊຶ່ງບັນດາ ສະມາຊິກ ລັດຖະສະພາຂອງປະທານາທິບໍດີ ທີ່ເປັນພັກດຽວກັນ ໄດ້ກ່າວໄວ້ ທ່ານ Chris Smith ສັງກັດພັກເດໂມແຄຣັດ ກ່າວວ່າ ຜົນຕາມມາທີ່ສາມາດເກັບກຳໄດ້ ທີ່ເຮັດໃຫ້ເສດຖະກິດສະຫະລັດ ແລະກອງກຳລັງ ຮັກສາຄວາມປອດໄພ ກ່ຽວກັບເລື້ອງຊາອຸດີ ອາຣາເບຍ ຊຶ່ງພວກນັກວິໄຈໄດ້ກ່າວໄວ້ ຊາອຸດີອາຣາເບຍ ສາມາດທີ່ຈະເອົາບາດກ້າວຕໍ່ໄປໄດ້ ທ່ານ John Hannah ຈາກມູນນິທິເພື່ອປ້ອງກັນປະຊາທິປະໄຕ ຫຼື Foundation for Defense of Democracies ກ່າວເພີ້ມຕື່ມວ່າ ເປັນການຮັບເອົາຜົນທີ່ຕິດຕາມມາໃນເວທີສາກົນ ສະມາຊິກສະພາ ທ່ານນາງ Susan Wild ສັງກັດພັກເດໂມແຄຣັດ ກ່າວວ່າ ການຊ່ອຍເຫຼືອດັ່ງກ່າວນີ້ ແມ່ນໄດ້ສົ່ງຂໍ້ຄວາມເຖິງ ພວກນັກຂ່າວທີ່ ບໍ່ແມ່ນເປົ້າໝາຍ